દિલ્હી સરકારનાં પરિવહન મંત્રી કૈલાશ ગહલોતનાં ઘરે ઈન્કમટેક્ષ ડિપાર્ટમેન્ટે દરોડા પાડ્યા છે. ઈન્કમટેક્ષે ગહલોતનાં દિલ્હી સ્થિત વસંત કુંજ ઘરમાં દરોડા પાડ્યા છે. જો કે, હજી સુધી ઈન્કમટેક્ષ ડિપાર્ટમેન્ટે આ અંગે કોઈ માહિતી જાહેર નથી કરી કે કયા કારણોસર તેમણે તેમના ઘરે રેડ કરી હતી. કૈલાશ ગહલોત દક્ષિણ પશ્ચિમ દિલ્હીનાં નઝફગઢનાં ધારાસભ્ય છે. તેમજ ૨૦૧૭માં દિલ્હીનાં મુખ્યમંત્રી અરવિંદ કેજરીવાલે તેમને પરિવહન મંત્રી તરીકે નિમ્યા હતા.